APROBACIÓN INICIAL DA MODIFICACIÓN DO REGULAMENTO ORGÁNICO DO PLENO 2022: DECLARACIÓNS E REXISTRO DE INTERESES
ADMINISTRACIÓN LOCAL — Municipal — Pontevedra (Ordenanzas e Regulamentos, 01/02/2023)

Ref.2022/ORDRG/000005 EXPDTE MODIFICACIÓN ROP 2022: DECLARACIÓNS E REXISTRO DE INTERESES, E INCOMPATIBILIDADES POSTERIORES AO CESE. APROBACIÓN MODELOS DECLARACIÓNS POR ACORDO PLENARIO TRÁMITE ANUNCIO EXPOSICIÓN PÚBLICA Polo Pleno deste Concello, na súa sesión do 20.01.2023, adoptouse o acordo de aprobar inicialmente a modificación do Regulamento Orgánico do Pleno do Concello de Pontevedra segundo consta no apartado “I MODIFICACIÓN PROPOSTA DO ROP”, da Memoria informe xustificativo asinado pola Secretaría Xeral do Pleno, documento co CSV: K5K36JSASKVYS08G, relativa á regulación das declaracións de actividades e de bens patrimoniais dos membros corporativos e demais persoas obrigadas; dos correspondentes rexistros de intereses, e das incompatibilidades logo do cese. De conformidade co tamén acordado e segundo o art.49 da Lei 7/1985, sométese a devandita modificación a información pública e audiencia dos interesados por un prazo de 30 días hábiles. A estes efectos publícanse anuncios de exposición pública no Boletín Oficial da Provincia e no Taboleiro de anuncios electrónico municipal. Así mesmo, e de acordo cos arts.133.2 da Lei 39/2015, art.7 c) d) e e) da Lei 19/2013 (en relación co 5.4 da mesma norma), publícase tamén anuncio de exposición, acompañado do referido documento Memoria informe xustificativo (no que consta o texto proposto da modificación segundo o sinalado), e demais documentos que integran neste momento o expediente, na sede electrónica do Concello (https://sede.pontevedra. gal/), apartado transparencia / normativa municipal / Procedementos de tramitación de normas / Procedementos en tramitación. Manterase esta publicación en tanto dure o prazo de alegacións a efectos da súa consulta. O prazo de exposición e audiencia estenderase desde o día seguinte á primeira publicación ata a finalización do prazo contado desde a última. Considerarase definitivamente aprobada a modificación do regulamento no suposto de que non se presenten reclamacións e suxestións no devandito prazo, procedendo a súa publicación íntegra no BOP, sen que entre en vigor ata que teña lugar dita publicación e transcorra o prazo establecido no artigo 65.2 da Lei 7/1985, Reguladora das bases do réxime local. Así mesmo, segundo o art.7 da Lei 19/2013 (en relación co seu art.5.4), procederase á publicación do seu texto na sede electrónica, facultándose á Secretaría á súa inclusión nun Texto Refundido que a incorpore. No mesmo acordo aprobáronse os modelos de declaracións que constan como tales no apartado “II PROPOSTA DE MODELOS A APROBAR POR ACORDO PLENARIO, Á MARXE DO ROP”, da Memoria informe xustificativo asinado pola Secretaría Xeral do Pleno, documento co CSV: K5K36JSASKVYS08G. Esta aprobación, non obstante, condiciónase á entrada en vigor da aprobación da modificación do Regulamento Orgánico do Pleno sinalada. Do mesmo modo, a modificación do Regulamento Orgánico referida condicionouse á aprobación dos modelos de declaracións. Pontevedra, na data da sinatura electrónica.